ᱠᱤᱥᱟᱱᱜᱚᱸᱡᱽ

ᱠᱤᱥᱟᱱᱜᱚᱸᱡᱽ ᱫᱚ ᱵᱤᱦᱟᱨ ᱯᱚᱱᱚᱛ ᱨᱮᱱᱟᱜ ᱯᱩᱨᱱᱤᱭᱟ ᱛᱷᱚᱱᱚᱛ ᱨᱮ ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮᱱᱟᱜ ᱢᱤᱫ ᱥᱚᱦᱚᱨ ᱟᱨ ᱦᱚᱱᱚᱛ ᱦᱮᱰᱠᱩᱣᱟᱴᱚᱨ ᱠᱟᱱᱟ ᱾

ᱱᱟᱜᱟᱢ
ᱠᱤᱥᱟᱱᱜᱚᱸᱡᱽ, ᱟᱫᱚ ᱢᱟᱬᱟᱝ ᱫᱚ ᱯᱩᱨᱱᱤᱭᱟ ᱦᱚᱱᱚᱛ ᱨᱮᱱᱟᱜ ᱴᱷᱟᱶ ᱛᱟᱦᱮᱸ ᱠᱟᱱᱟ, ᱢᱤᱛᱷᱤᱞᱟ ᱴᱚᱴᱷᱟ ᱨᱮᱱᱟᱜ ᱴᱷᱟᱶ ᱠᱟᱱᱟ ᱾

ᱢᱤᱛᱷᱤᱞᱟ ᱥᱚᱢᱨᱟᱡᱽ (ᱟᱫᱚ ᱵᱤᱫᱮᱦ ᱨᱮᱱᱟᱜ ᱥᱚᱢᱨᱟᱡᱽ ᱦᱚᱸ ᱠᱚ ᱢᱮᱛᱟᱜᱟ ᱠᱚ) ᱨᱮᱱᱟᱜ ᱴᱷᱟᱯᱚᱱ ᱱᱤᱡ ᱫᱚ ᱤᱱᱰᱚᱼᱟᱨᱭᱟ ᱦᱚᱲᱟᱜ ᱤᱫᱤ ᱛᱮ ᱵᱟᱥᱟ ᱠᱟᱛᱮ ᱛᱟᱭᱚᱢ ᱫᱚ ᱢᱤᱛᱷᱤᱞᱟ ᱯᱩᱞᱭᱩ ᱵᱟᱨ ᱧᱩᱛᱩᱢ ᱠᱚ ᱧᱟᱢ ᱠᱮᱫᱟ ᱾

ᱠᱚᱸᱭᱮ ᱵᱮᱭᱫᱤᱠ ᱡᱩᱜᱽ (c.1100-500 BCE) ᱨᱮᱱᱟᱜ ᱚᱠᱛᱚ, ᱵᱤᱫᱮᱦ ᱯᱚᱱᱚᱛ ᱮᱛᱚᱢ ᱮᱥᱤᱭᱟ ᱨᱮᱱᱟᱜ ᱢᱩᱬ ᱨᱟᱡᱽᱟᱹᱨᱤ ᱟᱨ ᱥᱟᱸᱥᱠᱨᱤᱛᱤᱠ ᱛᱟᱞᱢᱟ ᱠᱷᱚᱱ ᱫᱚ ᱢᱤᱫᱴᱟᱝ ᱵᱮᱱᱟᱣ ᱮᱱᱟ, ᱵᱟᱱᱟᱨ ᱠᱩᱨᱩ ᱟᱨ ᱯᱟᱱᱟᱠᱞᱟ ᱾ ᱵᱤᱫᱮᱦ ᱥᱚᱢᱨᱟᱡᱽ ᱤᱦ ᱨᱟᱡᱟ ᱫᱚ ᱡᱟᱱᱟᱠ ᱦᱚᱸᱠᱚ ᱢᱮᱛᱟᱭ ᱟᱠᱚ ᱛᱟᱦᱮᱸᱫ ᱾

ᱢᱤᱛᱷᱤᱞᱤ ᱥᱚᱢᱨᱟᱡᱽ ᱛᱟᱭᱚᱢ ᱛᱮ ᱵᱟᱡᱡᱤ ᱥᱟᱸᱜᱛᱟᱱ ᱨᱮ ᱥᱮᱞᱮᱫ ᱟᱠᱟᱱᱟ,ᱚᱠᱚᱭᱟᱜ ᱨᱟᱡᱽᱜᱟᱲ ᱵᱮᱭᱥᱟᱞᱤ ᱥᱚᱦᱚᱨ ᱨᱮ ᱛᱟᱦᱮᱸᱱᱟ ᱠᱟᱱᱟ, ᱟᱫᱚ ᱢᱤᱛᱷᱤᱞᱤ ᱨᱮ ᱦᱚᱸ ᱢᱮᱱᱟᱜᱼᱟ ᱾

ᱦᱚᱲᱮᱞ
᱒᱐᱑᱑ ᱥᱤᱧᱚᱛ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱞᱮᱠᱟᱛᱮ, 
ᱠᱤᱥᱟᱱᱜᱚᱸᱡᱽ ᱨᱮᱱᱟᱜ ᱦᱚᱲ ᱮᱞ ᱑᱐᱕,᱗᱘᱒ ᱦᱚᱲ ᱢᱮᱱᱟᱜ ᱠᱚᱣᱟ, ᱱᱚᱸᱰᱮ ᱕᱕,᱑᱔᱓ ᱦᱚᱲ ᱠᱚᱲᱟ ᱟᱨ ᱕᱐,᱖᱓᱙ ᱦᱚᱲ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱠᱤᱥᱟᱱᱜᱚᱸᱡᱽ ᱥᱚᱦᱚᱨ ᱨᱮᱱᱟᱜ ᱥᱮᱪᱮᱫ ᱫᱚᱨ ᱯᱚᱱᱚᱛ ᱨᱮᱱᱟᱜ ᱥᱮᱪᱮᱫ ᱫᱚ ᱖᱑.᱘᱐% ᱠᱷᱚᱱ ᱗᱓.᱔᱖% ᱰᱮᱦᱮᱨ ᱜᱮᱭᱟ ᱾ ᱠᱤᱥᱟᱱᱜᱚᱸᱡᱽ ᱨᱮ ᱠᱚᱲᱟ ᱟᱜ ᱥᱮᱪᱮᱫ ᱫᱚ ᱗᱘.᱓᱗% ᱢᱮᱱᱟᱜᱼᱟ ᱟᱫᱚ ᱛᱤᱨᱞᱟᱹ ᱟᱜ ᱥᱮᱪᱮᱫ ᱫᱚᱨ ᱖᱘.᱐᱘% ᱢᱮᱱᱟᱜᱼᱟ ᱾ ᱠᱤᱥᱟᱱᱜᱚᱸᱡᱽ ᱨᱮ, ᱠᱤᱥᱟᱱᱜᱚᱸᱡᱽ ᱥᱚᱦᱚᱨ ᱨᱮ ᱜᱩᱴ ᱜᱤᱫᱽᱨᱟᱹ (᱐-᱖) ᱒᱐᱑᱑ ᱨᱮᱱᱟᱜ ᱦᱚᱲ ᱞᱮᱠᱷᱟ ᱡᱚᱠᱷᱟ ᱥᱤᱧᱚᱛ ᱨᱮᱱᱟᱜ ᱠᱷᱚᱵᱚᱨ ᱞᱮᱠᱟᱛᱮ ᱑᱖,᱘᱘᱔ ᱦᱚᱲ ᱢᱮᱱᱟᱜ ᱠᱚᱣᱟ ᱾ ᱘,᱖᱓᱖ ᱠᱚᱲᱟ ᱠᱚ ᱛᱟᱦᱮᱸ ᱠᱟᱱᱟ, ᱟᱫᱚ ᱘,᱒᱔᱘ ᱛᱤᱨᱞᱟᱹ ᱢᱮᱱᱟᱜ ᱠᱚᱣᱟ ᱾ ᱜᱤᱫᱽᱨᱟᱹ ᱫᱚ ᱠᱤᱥᱟᱱᱜᱚᱸᱡᱽ ᱥᱚᱦᱚᱨ ᱨᱤᱱ ᱜᱩᱴ ᱦᱚᱲ ᱮᱞ ᱑᱕.᱙᱖% ᱜᱟᱱ ᱢᱮᱱᱟᱜ ᱠᱚᱣᱟ ᱾ ᱱᱚᱣᱟ ᱟᱨ ᱛᱟᱨᱟ ᱦᱚᱱᱚᱛ ᱠᱷᱚᱱ ᱫᱚ ᱢᱤᱫᱴᱟᱝ ᱜᱮᱭᱟ ᱚᱠᱚᱭ ᱢᱩᱥᱞᱟᱹ ᱟᱜ ᱦᱚᱲ ᱮᱞ ᱟᱹᱰᱤ ᱥᱟᱸᱜᱮ ᱢᱮᱱᱟᱜ ᱠᱚᱣᱟ ᱾ 

ᱦᱚᱨ ᱰᱟᱦᱟᱨ
ᱮᱞᱮᱞ ᱞᱮᱠᱟᱛᱮ, ᱠᱤᱥᱟᱱᱜᱚᱸᱡᱽ ᱨᱮ ᱢᱤᱫ ᱢᱩᱬ ᱨᱮᱞᱦᱮᱰ ᱢᱮᱱᱟᱜᱼᱟ ᱟᱫᱚ ᱥᱤᱧᱚᱛ ᱨᱮᱱᱟᱜ ᱢᱩᱬ ᱥᱚᱦᱚᱨ ᱟᱨ ᱱᱟᱜᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾ ᱠᱤᱥᱟᱱᱜᱚᱸᱡᱽ ᱨᱮᱞᱣᱮ ᱥᱴᱮᱥᱚᱱ ᱠᱚᱸᱭᱮ ᱥᱟᱢᱟᱝ ᱯᱷᱨᱚᱱᱴᱤᱭᱟᱨ ᱨᱮᱞᱣᱮ (NFR) ᱨᱮᱱᱟᱜ ᱴᱚᱴᱷᱟ ᱨᱮ ᱦᱤᱡᱩᱜᱼᱟ ᱟᱨ ᱥᱤᱧᱚᱛᱤᱭᱟᱹ ᱨᱮᱞᱣᱮ ᱨᱮᱱᱟᱜ 'ᱮ' ᱠᱮᱴᱮᱜᱚᱨᱤ ᱨᱮᱱᱟᱜ ᱥᱴᱮᱥᱚᱱ ᱠᱟᱱᱟ ᱾ ᱨᱮᱞᱣᱮ ᱥᱴᱮᱥᱚᱱ ᱟᱨ NH 31 ᱥᱤᱧᱚᱛ ᱨᱮᱱᱟᱜ ᱠᱚᱸᱧᱮᱥᱟᱢᱟᱝ ᱴᱚᱴᱷᱟ ᱫᱚ ᱫᱤᱥᱚᱢ ᱨᱮᱱᱟᱜ ᱛᱟᱨᱟ ᱴᱷᱟᱶ ᱥᱟᱞᱟᱜ ᱡᱚᱲᱟᱣ ᱟᱠᱟᱱᱟ ᱾ ᱱᱚᱸᱰᱮ ᱢᱩᱬ ᱥᱚᱦᱚᱨ ᱠᱷᱚᱱ ᱡᱚᱲᱟᱣ ᱦᱩᱭ ᱟᱠᱟᱱᱟ ᱥᱚᱡᱷᱮ ᱴᱨᱮᱱ ᱢᱮᱱᱟᱜᱼᱟ ᱼ ᱱᱟᱶᱟ ᱫᱤᱞᱞᱤ, ᱢᱩᱢᱵᱟᱭ, ᱯᱟᱴᱱᱟ, ᱠᱚᱞᱠᱟᱛᱟ, ᱜᱩᱣᱟᱦᱟᱴᱤ, ᱵᱟᱸᱜᱽᱞᱳᱨ, ᱪᱮᱱᱱᱟᱭ, ᱛᱤᱨᱩᱣᱚᱱᱚᱱᱛᱯᱩᱨᱚᱢ ᱮᱢᱟᱱ ᱾ ᱨᱮᱸᱜᱮᱡ ᱱᱟᱣᱟᱡᱽ ᱮᱠᱥᱯᱨᱮᱥ ᱟᱡᱽᱢᱮᱨ ᱞᱟᱹᱜᱤᱫ ᱱᱚᱸᱰᱮ ᱮᱦᱚᱵᱚᱜ ᱟ ᱾ ᱫᱤᱞᱞᱤ ᱟᱨ ᱰᱤᱵᱽᱨᱩᱜᱚᱰ ᱛᱟᱞᱟ ᱛᱮ ᱥᱮᱱᱚᱜ ᱜᱟᱜ ᱨᱟᱡᱽᱫᱷᱟᱱᱤ ᱮᱠᱥᱯᱨᱮᱥ ᱠᱮᱴᱮᱜᱚᱨᱤ ᱨᱮ ᱛᱤᱸᱜᱩᱱᱟ ᱾ ᱡᱟᱹᱛᱤᱭᱟᱹᱨᱤ ᱨᱟᱡᱽᱰᱟᱦᱟᱨ ᱓᱑ ᱨᱮᱞᱣᱮ ᱞᱟᱭᱤᱱ  ᱥᱟᱶᱛᱮ ᱥᱮᱱᱚᱜ ᱟ ᱾  

ᱱᱚᱣᱟ ᱵᱟᱜᱽᱰᱚᱜᱽᱨᱟ ᱨᱮ ᱵᱚᱥ ᱡᱮᱡᱟᱹᱛᱤᱭᱟᱹᱨᱤ ᱩᱰᱟᱹᱱ ᱰᱟᱹᱦᱤ ᱥᱟᱞᱟᱜ ᱦᱚᱸ ᱡᱚᱲᱟᱣ ᱟᱠᱟᱱᱟ ᱟᱫᱚ ᱠᱤᱥᱟᱱᱜᱚᱸᱡᱽ ᱠᱷᱚᱱ ᱖᱐ ᱠᱤᱞᱚᱢᱤᱴᱚᱨ (᱓᱗ ᱢᱤᱞ) ᱥᱟᱸᱜᱤᱧ ᱨᱮ ᱢᱮᱱᱟᱜᱼᱟ ᱾

ᱥᱟᱹᱠᱷᱭᱟᱹᱛ

ᱛᱷᱚᱠ:ᱠᱤᱥᱟᱱᱜᱚᱸᱡᱽ ᱦᱚᱱᱚᱛ ᱨᱮ ᱥᱚᱦᱚᱨ ᱟᱨ ᱱᱚᱜᱚᱨ ᱠᱚ